Case ID: 1235932
Sentence 5: Halbuki vergi ödəyicisi kimi neçə illik təcrübəmizdən bilirik ki, bu cür addım, yəni ƏDV sub-uçot hesabına texniki blokun ulması vergi orqanlarının çoxillik ənənəsidir.Bundan başqa, digər vergi ödəyiciləri "X7 LTD" MMC-nin ƏDV subuçot hesabına ƏDV mədaxil etmək istərkən "Bu vergi ödəyicisinin əmtəəsiz maliyyəəməliyyatları və digər riskli əməliyyatlar aparan şəxs olması ehtimal olunur" yazısı çıxır ki, bu da cəmiyyətin işgüzar nüfuzuna zərər vurur və həmin şəxslərlə cəmiyyət arasında münasibətlərin pozulmasma gətirib çıxarır.Qeyd olunan halları əyani şəkildə məhkəmə baxışı zamanı sübut edə bilərik.Cavabdeh tərəfindən yalnız müvafiq hallar mövcud olduqda elektron xidmətdən istifadə ilə bağlı imtina edilə bilər ki, qeyd edilən hallar məhdudiyyətlə bağlı deyil, bilavasitə elektron sistemdə aparılan əməliyyatlarla bağlıdır.Yəni qeyd edilmiş hallarda cavabdeh tərəfindən sub-uçot hesabına hər hansı bir məhdudiyyət qoyulmur, lakin proqram təminatından istifadə edilməklə cavabdeh informasiya texnologiyaları vasitəsilə vergi ödəyicisinə sub-uçot hesabdan istifadə edilməsindən imtina edə bilər.Belə ki, vergi ödəyicisinin dövlət büdcəsinə borcu olduqda, Dövlət Vergi Xidmətinin rəsmi internet səhifəsi olan İnternet Vergi İdarəsində yaradılmış onun səhifəsindən digər sub-uçot hesaba ödənişlərin aparılmasından sistem tərəfindən imtina edilir.Göründüyü kimi, cavabdeh inzibati orqan qanunvericilikdə nəzərdə tutulan hallar olmadığı halda, qanunsuz şəkildə proqram təminatı vasitəsilə "X7 LTD" MMC-nin ƏDV sub-uçot hesabına müdaxilə edir, sub-uçot hesabından istifadə edilməsindən qanunvericilikdə nəzərdə tutulmuş əsaslar olmadığı halda, əsassız texniki xətalar vasitəsilə imtina edir və nəticədə "X7 LTD" MMC-nin fəaliyyətini iflic edir.Bundan başqa, Vergi Məcəlləsinin 13.2.82-ci maddəsinə əsasən riskli vergi ödəyicisi - müvafiq icra hakimiyyəti orqanının müəyyən etdiyi orqanın (qurumun) təsdiq etdiyi meyarlara cavab verən, o cümlədən əmtəəsiz və (və ya) riskli əməliyyatlar aparan şəxsdir.Vergi ödəyicisinin riskli vergi ödəyicisi olması, habelə riskli vergi ödəyiciləri siyahısından çıxarılması barədə qərar müvafiq icra hakimiyyəti orqanının müəyyən etdiyi orqan (qurum) tərəfindən qəbul edilir.Azərbaycan Respublikası Nazirlər Kabineti tərəfindən bugünki tarixədək riskli vergi ödəyicisinin meyarları təsdiq edilmədiyi halda və qanunvericiliklə bununla bağlı hər hansı müddəa olmadığı halda, cavabdeh inzibati orqan "X7 LTD" MMC-ni əmtəəsiz və riskli əməliyyat aparan şəxs kimi qəbul edərək ona qanunsuz məhdudiyyətlər tətbiq etməyə başlamış və cəmiyyət ilə əməliyyat aparan vergi ödəyicilərinə "Bu vergi ödəyicisinin əmtəəsiz və riskli əməliyyat aparan vergi ödəyicisi olması ehtimal edilir" məzmunlu yazı (mesaj) ilə xəbərdar edərək, cəmiyyətin sahibkarlıq fəaliyyətinə qanunsuz müdaxilə edir və qanunla qorunan hüquqlarını pozur.